Toskala torjui Buffalon | Jääkiekko | Iltalehti.fi
Toskala torjui Buffalon
Lauantai 13.12.2008 klo 08.04 (päivitetty klo 09.33)
Vesa Toskala takasi torjunnoillaan Torontolle 2-1-vierasvoiton Buffalosta jääkiekon NHL-kierroksella perjantaina. Vesa Toskalan muuri piti Buffalon Thomas Vanekin paineessa. (AP)
Toskala pysäytti 24 laukausta ja päästi taakseen vain puolustaja Toni Lydmanin vedon. Maali oli Lydmanille kauden avausmaali.Perjantain ottelun tähdistöön valittu Toskala aloitti Toronton maalilla kahdeksannen kerran peräkkäin.- Annoimme heille liikaa maalintekopaikkoja, mutta he eivät saaneet kiekkoa sisään. Pelimme on kuitenkin menossa oikeaan suuntaan, Toskala arvioi NHL:n nettisivuilla.Toronton voittomaalin teki puolustaja Ian White, jonka siniviivalta lähettämä rannelaukaus pomppasi hieman onnekkaasti Buffalo-vahti Ryan Millerin taakse kolmannessa erässä.- Pitäisihän minun kotikenttäni tuntea, jää huononee ottelun loppua kohti, Miller tuumi Whiten maalista.Toronto on koillisessa divisioonassa neljäntenä, ja sillä on kolme pistettä vähemmän kuin kolmantena olevalla Buffalolla.Calgaryn maalivahti Miikka Kiprusoff joutui taipumaan 2-3-tappioon Floridaa vastaan voittomaalikilpailun jälkeen. Kiprusoff torjui kotijoukkueen maalilla 27 laukausta.New Jerseyn ja New York Rangersin välisessä kohtaamisessa vietettiin maalikarkeloita, kun New Jersey voitti 8-5. Kotijoukkueesta Brian Giontalle kirjattiin 1+3 ja Zach Pariselle 0+4 tehopistettä.